ANM a actualizat codul galben de ploi și a emis un cod galben de caniculă în 7 județe: vor fi temperaturi de 39 de grade Celsius.
Administrația Națională de Meteorologie a actualizat luni dimineață codul galben de ploi. De asemenea, meteorologii au emis și un cod galben de caniculă, valabil în șapte județe din sud-vestul României.
Potrivit ANM, în cea mai mare parte a zonei montane, în Moldova, nordul şi estul Munteniei şi local în Dobrogea vor fi perioade cu instabilitate atmosferică accentuată, ce se va manifesta prin averse torenţiale, descărcări electrice, vijelii şi pe alocuri grindină. În intervale scurte de timp sau prin acumulare, cantităţile de apă vor depăşi 25-40 l/mp.Astfel de fenomene se vor semnala pe arii mai restrânse şi în Crişana, Maramureş şi Transilvania.Avertizarea cod galben de instabilitate atmosferică este în vigoare luni, de la ora 11.00 la ora 23.00.O altă avertizare cod galben vizează Crişana, Banat, vestul şi sudul Olteniei, unde vremea va deveni caniculară, cu temperaturi maxime, luni, de 34-36 de grade, apoi de 37-39 de grade.Disconfortul termic va fi accentuat, iar indicele temperatură-umezeală (ITU) va depăşi pragul critic de 80 de unităţi. Temperaturile minime se vor situa în general între 18 şi 22 de grade.Avertizarea este în vigoare luni, marţi şi miercuri.